Žieminių padangų mišinys yra sukurtas naudojimui žemesnėse nei 7°C temperatūrose, vasarinių – aukštesnėse. Universalios padangos geriausiai tinka toms vietovėms, kuriose žiemos yra šiltesnės nei Lietuvoje – kai vidutinė žiemos temperatūra svyruoja apie 0°C. Esant didesniam šalčiui, sniegui, ledui – universalios padangos neprilygsta žieminėms. Jeigu žiemos nėra tokios atšiaurios universalios padangos tampa gana optimaliu pasirinkimu.
Vis dėlto, šios rūšies padangos nėra tokios geros, kaip žieminės žiemą ar vasarinės vasarą – stabdymo kelias įprastai yra ilgesnis, o dėvėjimasis greitesnis. Jos labiau tinka tiems vairuotojams, kurie dažniausiai važinėja gerai valomais keliais.